สวัสดีค่ะ อยากถามว่า ลืมกินยาเม็ดแป้ง1เม็ดแรกพอเช้าวันรุ่งขึ้นก็กินยาเม็ดที่2ไปเลยค่ะ เพราะทุกครั้งจะกินยาเม็ดแป้งได้แค่3เม็ดประจำเดือนก็จะมา ตอนนี้ประจำเดือนยังไม่มาเลยค่ะ จะเป็นอะไรไหมค่ะ
สวัสดีค่ะ ยาคุมกำเนิดที่เป็นเม็ดแป้ง คือเม็ดยาที่ไม่มีฮอร์โมน ดังนั้น อาจไม่จำเป็นต้องทานก็ได้ เพียงแต่ควรนับให้ครบ 7 วัน โดยนับจากวันที่ทานยาเม็ดที่เป็นฮอร์โมนเม็ดสุดท้าย หรือเม็ดที่ 21 (เฉพาะกรณียาที่มีฮอร์โมน 21 เม็ด ไม่ใช่ 24 เม็ด) ก่อนที่จะเริ่มทานยาคุมแผงใหม่ต่อไปค่ะและโดยส่วนใหญ่ เมื่อทานจนถึงเม็ดแป้งเม็ดที่ 2-4 ก็มักจะมีประจำเดือนมา ดังนั้น อาจรออีกซัก 1-2 วัน ดูว่าจะมีประจำเดือนมาหรือไม่ค่ะ หากยังไม่มา ก็อาจต้องลองตรวจหาการตั้งครรภ์ดูค่ะ เพราะยาคุมกำเนิดนั้นก็ไม่สามารถป้องกันการตั้งครรภ์ได้ 100% ค่ะ